


PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/59/07.03.2006

	
	
	


A   V   I   Z

asupra proiectului de Lege privind accesul parlamentarilor la documentele privatizării, Camera Deputaţilor fiind Cameră decizională (PLx 103/2006)

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege privind accesul parlamentarilor la documentele privatizării, Camera Deputaţilor fiind Cameră decizională (PLx 103/2006).

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 7 martie 2006.


Proiectul de lege urmăreşte reglementarea accesului parlamentarilor la documentele privatizării. Astfel, se propune ca Guvernul şi celelalte organe ale administraţiei publice să fie obligate să prezinte, în cadrul controlului parlamentar al activităţii lor, la solicitarea scrisă a preşedintelui Camerei Deputaţilor, Senatului sau al unei comisii parlamentare, în termen de maximum 48 de ore, prin intermediul reprezentantului autorizat al autorităţii care deţine informaţii şi documente referitoare la privatizare, aceste  informaţii şi documente,  asigurându-se securitatea transportului, necopierea şi păstrarea secretului acestora.

În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru, 1 vot împotrivă şi 2 abţineri ca proiectul de lege să fie respins.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       
Consilier parlamentar

